Alex De Minaur (campionul en-titre) a obținut calificarea în semifinalele turneului ATP de la Acapulco (de categorie 250), australianul trecând de Stefanos Tsitsipas.
Aflat într-o perioadă cenușie a carierei, Stefanos (25 de ani) a început perfect meciul cu De Minaur și a câștigat fără dubii primul set, scor 6-1.
Continuarea nu a fost însă cea dorită de grec: nu a mai avut consistență la serviciu, erorile s-au înmulțit, iar ofensiva lui De Minaur a produs constant pagube în defensiva lui Tsitsipas.
Au urmat două seturi câștigate "în oglindă" de Alex, cu un dublu 6-3 (în cele două manșe, grecul și-a cedat de cinci ori serviciul). Meciul a durat două ore și opt minute.
ATP Acapulco, rezultate consemnate în sferturi
Alex De Minaur (3) - Stefanos Tsitsipas (5) 1-6, 6-3, 6-3
Jack Draper - Miomir Kecmanovic 6-2, 6-2
Holger Rune (2) - Dominik Koepfer 7-6(2), 7-6(0)
Casper Ruud (6) - Ben Shelton 6-7(7), 6-4, 6-4
Semifinale ATP Acapulco
Alex De Minaur (3) - Jack Draper
Holger Rune (2) - Casper Ruud (6)
De Minaur vs Tsitsipas, rezumat
Ruud vs Shelton, rezumat
Abierto Mexicano este un turneu din categoria ATP 500, ce se desfășoară în perioada 26 februarie - 2 martie. Se joacă la Acapulco, pe hard, este dotat cu premii totale în valoare de $2.206.080, iar campionul en-titre este Alex De Minaur (2023).